pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดการไกล่เกลี่ยหนี้ชั้นบังคับคดีเพื่อให้ความ ช่วยเหลือลูกหนี้ชั้นบังคับคดีที่ได้รับผลกระทบจากพายุโซนร้อน “ปาบึก” (PABUK) ในพื้นที่ภาคใต้
วันอาทิตย์ที่ 6 มกราคม 2562
กระทรวงยุติธรรม โดยกรมบังคับคดีจัดการไกล่เกลี่ยหนี้ชั้นบังคับคดีเพื่อให้ความ ช่วยเหลือลูกหนี้ชั้นบังคับคดีที่ได้รับผลกระทบจากพายุโซนร้อน “ปาบึก” (PABUK) ในพื้นที่ภาคใต้
กรมบังคับคดีจัดการไกล่เกลี่ยหนี้ชั้นบังคับคดีเพื่อให้ความ ช่วยเหลือลูกหนี้ชั้นบังคับคดีที่ได้รับผลกระทบจากพายุโซนร้อน “ปาบึก” (PABUK) ในพื้นที่ภาคใต้
เมื่อวันที่ ๔ มกราคม ๒๕๖๒ เวลา ๑๖.๐๐ น. นางสาวรื่นวดี สุวรรณมงคล อธิบดีกรมบังคับคดี แถลงว่า จากสถานการณ์พายุโซนร้อน “ปาบึก” (PABUK) ทําให้มีฝนตกหนักส่งผลให้เกิดน้ําท่วมฉับพลันในพื้นที่ภาคใต้ โดยเฉพาะในจังหวัดเพชรบุรี ประจวบคีรีขันธ์ ชุมพร ระนอง สุราษฎร์ธานี นครศรีธรรมราช พังงา พัทลุง กระบี่ ตรัง สงขลา ปัตตานี ยะลา นราธิวาส และจังหวัดสตูล ซึ่งส่งผลกระทบต่อความเป็นอยู่ของพี่น้องประชาชนเป็นจํานวนมาก อันอาจส่งผลต่อความสามารถในการชําระหนี้ของลูกหนี้ตามคําพิพากษา ดังนั้นเพื่อเป็นการช่วยบรรเทาความเดือดร้อนในเรื่องดังกล่าว กรมบังคับคดีได้ดําเนินมาตรการเชิงรุกให้ความช่วยเหลือประชาชนในพื้นที่ที่ได้รับผลกระทบ โดยแจ้งให้สํานักงานบังคับคดีจังหวัดในพื้นที่ประสบภัยทุกจังหวัด จัดการไกล่เกลี่ยข้อพิพาทชั้นบังคับคดี เพื่อลดการถูกบังคับคดี ไม่ถูกฟ้องล้มละลาย เพื่อมีคุณภาพชีวิตของลูกหนี้ที่ดีขึ้น ทั้งนี้การไกล่เกลี่ยไม่มีค่าใช้จ่ายในการดําเนินการใดๆ ทั้งสิ้น ​
​​
ผู้ประสบอุทกภัยที่ประสงค์จะขอไกล่เกลี่ยข้อพิพาทชั้นบังคับคดี สามารถติดต่อได้ที่ ศูนย์ไกล่เกลี่ยข้อพิพาทกรมบังคับคดี โทรศัพท์ หมายเลข ๐ ๒๘๘๗ ๕๐๘๕ , ๐ ๒๘๘๗ ๕๐๗๒ หรือสายด่วนกรมบังคับคดี ๑๑๑๑ ต่อ ๗๙ หรือส่งคําร้องขอไกล่เกลี่ยได้ทางโทรสาร หมายเลข ๐ ๒๘๘๑ ๔๘๑๗ หรือสํานักงานบังคับคดีจังหวัดทั่วประเทศ หรืออีเมลอธิบดีกรมบังคับคดี e-mail :ruenvade.s@led.mail.go.th เพื่อกรมบังคับคดีจะได้ประสานไปยังเจ้าหนี้เพื่อแจ้งความประสงค์ในการขอไกล่เกลี่ยหนี้ในชั้นบังคับคดีต่อไป
รัฐบาลไทย-ข่าวทำเนียบรัฐบาล-การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๑
วันอังคารที่ 11 กันยายน 2561
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๑
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๑
การประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๑
วานนี้ (10 กันยายน 2561) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (นางรวีวรรณ ภูริเดช) และผู้บริหารกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๑ ณ ห้องประชุมชั้น ๒ อาคารสํานักงานเลขาธิการคณะรัฐมนตรี โดยมี รองนายกรัฐมนตรี (พลเอก ประวิตร วงษ์สุวรรณ) ในฐานะประธานกรรมการแห่งชาติว่าด้วยอนุสัญญาคุ้มครองมรดกโลก เป็นประธานการประชุม และมีผู้เข้าร่วมประชุมเป็นผู้ทรงคุณวุฒิ กรรมการ และผู้แทนจากหน่วยงานต่างๆ ได้แก่ กระทรวงการต่างประเทศ กระทรวงวัฒนธรรม กระทรวงมหาดไทย สภาความมั่นคงแห่งชาติ และสํานักงบประมาณ
การประชุมดังกล่าวมีสาระสําคัญ ดังนี้
- รายงานผลการประชุมคณะกรรมการมรดกโลกสมัยสามัญ ครั้งที่ ๔๒ ระหว่างวันที่ ๒๔ มิถุนายน-๔ กรกฎาคม ๒๕๖๑ ณ กรุงมานามา ราชอาณาจักรบาห์เรน ซึ่งประเทศไทยเข้าร่วมในฐานะสมาชิกรัฐภาคี —ซึ่งมีผลการประชุมที่สําคัญ อาทิ การรับรองแหล่งมรดกทางวัฒนธรรมและทางธรรรมชาติในบัญชีรายชื่อเบื้องต้น (Tentative List) จํานวน ๘๘ แห่ง และเห็นชอบให้ขึ้นทะเบียนแหล่งมรดกทางวัฒนธรรมและทางธรรรมชาติ จํานวน ๑๙ แห่ง รวมถึงสถานภาพการอนุรักษ์แหล่งมรดกโลก
- การพิจารณาการสมัครเข้ารับการคัดเลือกเป็นกรรมการมรดกโลกของประเทศไทย —กรรมการจะมีวาระการดํารงตําแหน่งเป็นเวลา ๔ ปี ซึ่งกระทรวงการต่างประเทศเป็นหน่วยงานหลักในดําเนินการประสานเพื่อรับการคัดเลือก โดยต้องพิจารณาอย่างรอบคอบ ถึงศักยภาพ ความพร้อมของประเทศ และลักษณะการดําเนินงานในฐานะกรรมการฯ
โดยในที่ประชุม มีมติเห็นชอบในการสมัครเข้ารับการคัดเลือกเป็นกรรมการมรดกโลกที่จะมีขึ้นในปี พ.ศ. ๒๕๖๒
รัฐบาลไทย-ข่าวทำเนียบรัฐบาล-ชำระภาษี "ลดเสี่ยงเลี่ยงโควิด19" ไม่ต้องลงจากรถ เลื่อนล้อต่อภาษี (Drive Thru for Tax) [กระทรวงคมนาคม]
วันศุกร์ที่ 10 เมษายน 2563
ชําระภาษี "ลดเสี่ยงเลี่ยงโควิด19" ไม่ต้องลงจากรถ เลื่อนล้อต่อภาษี (Drive Thru for Tax) [กระทรวงคมนาคม]
ชําระภาษี "ลดเสี่ยงเลี่ยงโควิด19" ไม่ต้องลงจากรถ เลื่อนล้อต่อภาษี (Drive Thru for Tax)
ชําระภาษี "ลดเสี่ยงเลี่ยงโควิด19"
ไม่ต้องลงจากรถ เลื่อนล้อต่อภาษี (Drive Thru for Tax)
ประเภทรถที่ให้บริการ
-รถยนต์นั่งส่วนบุคคลไม่เกิน 7 คน (รถเก๋ง)
-รถยนต์นั่งส่วนบุคคลเกิน 7 คน (รถตู้)
-รถยนต์กระบะบรรทุกส่วนบุคคล (รถกระบะ)
-รถจักรยานยนต์
*ไม่จํากัดอายุการใช้งาน และไม่จํากัดพื้นที่ไม่ว่ารถนั้นจะจดทะเบียนที่จังหวัดใดก็ตาม
เตรียมเอกสารครบถ้วน ใช้ระยะเวลาดําเนินการเริ่มนับตั้งแต่รับคําขอ ไม่เกิน 2 นาทีต่อคัน ไม่รวมระยะเวลาคอย
-คู่มือจดทะเบียนรถหรือสําเนา
-หลักฐานการเอาประกันภัยตาม พ.ร.บ.คุ้มครองผู้ประสบภัยจากรถฯ (พ.ร.บ.)
-ผ่านตรวจสภาพรถจากสถานตรวจสภาพรถ (ตรอ.) กรณีรถยนต์ที่มีอายุการใช้งานเกิน 7 ปี, รถจักรยานยนต์ที่มีอายุการใช้งานเกิน 5 ปี
-หนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง
มีให้บริการที่สํานักงานขนส่งจังหวัด ทุกจังหวัด
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมเสวนาในการประชุม BPF2018 หัวข้อ “ยุทธศาสตร์เพื่อประเทศไทยเป็นศูนย์แลกเปลี่ยนข้อมูลในภูมิภาค”
วันพุธที่ 23 พฤษภาคม 2561
รองปลัดกระทรวงดิจิทัลฯ ร่วมเสวนาในการประชุม BPF2018 หัวข้อ “ยุทธศาสตร์เพื่อประเทศไทยเป็นศูนย์แลกเปลี่ยนข้อมูลในภูมิภาค”
รองปลัดกระทรวงดิจิทัลฯ
นางอาทิตยา สุธาธรรม รองปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรร่วมเสวนาให้ความรู้ความเข้าใจแลกเปลี่ยนการดําเนินกิจการด้านการให้บริการที่เกี่ยวข้องกับอินเทอร์เน็ต ในหัวข้อ “ยุทธศาสตร์เพื่อประเทศไทยเป็นศูนย์แลกเปลี่ยนข้อมูลในภูมิภาค (Strategy for Thailand to become regional IX hub)” ในการประชุม “BKNIX Peering Forum 2018 (BPF2018)” โดยมูลนิธิศูนย์สารสนเทศเครือข่ายไทย จัดขึ้น เพื่อเป็นเวทีแลกเปลี่ยนข้อมูล ความรู้ความเข้าใจ และประสบการณ์ในการดําเนินการเชื่อมต่อแบบ Peering ทั้งภายในประเทศและต่างประเทศ รวมถึงลักษณะการให้บริการ และการขยายการให้บริการของศูนย์การแลกเปลี่ยนข้อมูล (IXP) ในภูมิภาคต่างๆ อีกทั้งยังเป็นเวทีให้ผู้บริการอินเทอร์เน็ต (ISP) ผู้ให้บริการข้อมูล (CDN) ผู้ให้บริการสถานที่ตั้งศูนย์ข้อมูล (IDC) ผู้ให้บริการสายสื่อสัญญาณ (Carrier) และหน่วยงานที่เข้าร่วมงาน ทั้งในและต่างประเทศแลกเปลี่ยนข้อมูล เพื่อสร้างโอกาสในการพัฒนาธุรกิจการให้บริการอินเทอร์เน็ตของประเทศไทยและในภูมิภาค โดยมี BKNIX เป็นศูนย์กลางการแลกเปลี่ยนข้อมูล เมื่อวันที่ 23 พฤษภาคม 2561 ณ โรงแรมฮิลตัน สุขุมวิท เขตคลองเตย กรุงเทพฯ
*************************
รัฐบาลไทย-ข่าวทำเนียบรัฐบาล-กรมสรรพากรขยายเวลาการให้บริการโทร 1161 รองรับผู้เสียภาษียื่นแบบ ภ.ง.ด.90 และ ภ.ง.ด.91
วันศุกร์ที่ 2 มีนาคม 2561
กรมสรรพากรขยายเวลาการให้บริการโทร 1161 รองรับผู้เสียภาษียื่นแบบ ภ.ง.ด.90 และ ภ.ง.ด.91
ศูนย์สารนิเทศสรรพากร (RD Intelligence Center) 1161 ขยายเวลาการให้บริการจากเดิมที่ให้บริการทุกวันทําการปกติ (จันทร์ - ศุกร์) เวลา 08.30 - 18.00 น. เป็นเวลา 08.30 - 20.00 น. ตั้งแต่วันที่ 1 มีนาคม – 9 เมษายน 2561
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ด้วยขณะนี้เป็นช่วงเวลาของการยื่นแบบแสดงรายการภาษีเงินได้บุคคลธรรมดา ประจําปีภาษี 2560 (ภ.ง.ด.90 และ ภ.ง.ด.91)ซึ่งในแต่ละปีจะมีผู้เสียภาษีและประชาชนใช้บริการสอบถามปัญหาภาษีทางโทรศัพท์เป็นจํานวนมาก ดังนั้น เพื่อเป็นการอํานวยความสะดวกให้แก่ผู้เสียภาษีและประชาชน ศูนย์สารนิเทศสรรพากร (RD Intelligence Center) 1161 จึงได้ขยายเวลาการให้บริการจากเดิมที่ให้บริการทุกวันทําการปกติ (จันทร์ - ศุกร์) เวลา 08.30 - 18.00 น. เป็นเวลา 08.30 - 20.00 น. ตั้งแต่วันที่ 1 มีนาคม – 9 เมษายน 2561 นอกจากนั้นยังได้เพิ่มการให้บริการในทุกวันเสาร์ของเดือนมีนาคมและวันเสาร์ที่ 7 เมษายน 2561 โดยในวันเสาร์จะเปิดให้บริการตั้งแต่ เวลา 08.30 - 16.00 น. ทั้งนี้ เพื่อมุ่งหวังให้ผู้เสียภาษีและประชาชนได้รับบริการที่สะดวกรวดเร็วมากยิ่งขึ้น นอกจากนี้ผู้ใช้บริการยังสามารถรับฟังข้อมูลอัตโนมัติและขอรับเอกสารทางโทรสารได้ทุกวันตลอด 24 ชั่วโมงอีกด้วย”
สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-พันธบัตรรัฐบาลรุ่นที่กระทรวงการคลังกำหนด (Source Bond) สำหรับธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2562
วันอังคารที่ 19 มีนาคม 2562
พันธบัตรรัฐบาลรุ่นที่กระทรวงการคลังกําหนด (Source Bond) สําหรับธุรกรรมแลกเปลี่ยนพันธบัตร (Bond Switching) ในปีงบประมาณ พ.ศ. 2562
สบน. มีแผนที่จะดําเนินธุรกรรม Bond Switching ในปีงบประมาณ พ.ศ. 2562 โดยมีวัตถุประสงค์เพื่อ เพิ่มสภาพคล่องของพันธบัตร และส่งเสริมการบริหารจัดการหนี้และความเสี่ยงของพอร์ตหนี้รัฐบาลให้มีประสิทธิภาพยิ่งขึ้นธุรกรรม Bond Switching
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ แถลงว่า สํานักงานบริหารหนี้สาธารณะ (สบน.) มีแผนที่จะดําเนินธุรกรรม Bond Switching ในปีงบประมาณ พ.ศ. 2562 โดยมีวัตถุประสงค์เพื่อ เพิ่มสภาพคล่องของพันธบัตร และส่งเสริมการบริหารจัดการหนี้และความเสี่ยงของพอร์ตหนี้รัฐบาลให้มีประสิทธิภาพยิ่งขึ้นธุรกรรม Bond Switching ในครั้งนี้ สบน. จะดําเนินการในรูปแบบ Multiple-to-Multiple กล่าวคือ กระทรวงการคลังจะกําหนดพันธบัตร Source Bondsและ Destination Bondsจํานวนหลายรุ่น โดยรูปแบบดังกล่าวจะช่วยลดความผันผวนของอัตราผลตอบแทน ซึ่งเป็นอุปสรรคในการพิจารณาเข้าร่วมธุรกรรมของนักลงทุน และนักลงทุนจะมีทางเลือกมากขึ้นในการนํา Source Bondsที่กระทรวงการคลังได้กําหนดไว้จํานวนหลายรุ่นมาแลกเป็น Destination Bondsในรุ่นที่ต้องการลงทุนได้อย่างอิสระมากขึ้น โดย สบน. จึงได้กําหนด Source Bondsสําหรับธุรกรรม Bond Switchingในครั้งนี้ จํานวน 4 รุ่น ได้แก่
รุ่นพันธบัตร อายุคงเหลือ (ปี) (ณ 15มี.ค. 2562)  วงเงินคงค้าง (ล้านบาท) (ณ 15มี.ค. 2562)
1. LB196A  0.24  199,379.00
2. LB206A  1.28  125,345.002
3. LB21DA  2.75  296,103.51
4. LB226A   3.25  202,592.00
สําหรับรุ่นที่ สบน. จะกําหนดให้เป็น Destination Bondsจะประกาศในโอกาสต่อไป
สํานักงานบริหารหนี้สาธารณะ กระทรวงการคลัง ผู้จัดจําหน่ายและจัดการการแลกเปลี่ยนพันธบัตรได้แก่ ¬ธนาคารกรุงไทย จํากัด (มหาชน) ธนาคารกรุงเทพ จํากัด (มหาชน) และธนาคารสแตนดาร์ดชาร์เตอร์ด (ไทย) จํากัด (มหาชน)หวังเป็นอย่างยิ่งว่าจะได้รับการตอบรับสนับสนุนและความร่วมมือจากท่านในการดําเนินธุรกรรม Bond Switchingในครั้งนี้
คณะโฆษกสํานักงานบริหารหนี้สาธารณะ
โทร. 02 271 7999 ต่อ 5806 และ 5812
รัฐบาลไทย-ข่าวทำเนียบรัฐบาล-นายกฯ สั่งเฝ้าจับตาพายุในช่วงฤดูมรสุม ย้ำต้องไม่ประมาท แนะติดตามข้อมูลและเตรียมการให้ดี พร้อมกำชับเรื่องการเตือนภัยประชาชน และจัดทำแผนลดความเสี่ยงอย่างจริงจัง เป็นรูปธรรม
วันจันทร์ที่ 14 สิงหาคม 2560
นายกฯ สั่งเฝ้าจับตาพายุในช่วงฤดูมรสุม ย้ําต้องไม่ประมาท แนะติดตามข้อมูลและเตรียมการให้ดี พร้อมกําชับเรื่องการเตือนภัยประชาชน และจัดทําแผนลดความเสี่ยงอย่างจริงจัง เป็นรูปธรรม
นายกฯ สั่งเฝ้าจับตาพายุในช่วงฤดูมรสุม ย้ําต้องไม่ประมาท แนะติดตามข้อมูลและเตรียมการให้ดี พร้อมกําชับเรื่องการเตือนภัยประชาชน และจัดทําแผนลดความเสี่ยงอย่างจริงจัง เป็นรูปธรรม
วันนี้ (14 สิงหาคม 2560) พลโท สรรเสริญ แก้วกําเนิด เปิดเผยว่าพลเอก ประยุทธ์ จันทร์โอชา นายกรัฐมนตรี ได้รับรายงานว่า ขณะนี้สถานการณ์อุทกภัยที่เกิดขึ้นช่วงเดือน ก.ค.-ส.ค.โดยรวมเริ่มคลี่คลายแล้วแต่ยังคงมีสถานการณ์อยู่อีก 8 จังหวัด คือ จ. สกลนคร กาฬสินธุ์ นครพนม ร้อยเอ็ด ยโสธร อุบลราชธานี หนองคาย และพระนครศรีอยุธยา ซึ่ง กรมชลประทานและกองทัพเรือได้เร่งใช้เครื่องผลักดันน้ําและเรือผลักดันน้ํา ระบายน้ําออกนอกพื้นที่คาดว่าไม่เกิน 1 สัปดาห์ จะกลับเข้าสู่ภาวะปกติ หากไม่มีฝนตกหนักลงมาเพิ่มเติม
"นายกฯ ให้ความสําคัญกับการป้องกันและแก้ไขปัญหาอุทกภัย โดยเฉพาะในช่วงฤดูมรสุมที่จะต้องเฝ้าจับตาเรื่องพายุเป็นพิเศษ แม้ว่าหลายฝ่ายออกมาให้ข้อมูลว่าจะไม่เกิดอุทกภัยใหญ่ดังเช่นเมื่อปี 2554 แต่จะต้องไม่ประมาท เพราะอาจเกิดสถานการณ์ขึ้นได้ในพื้นที่ที่เคยเกิดเหตุซ้ําซากมาแล้ว โดยได้สั่งการให้หน่วยงานที่เกี่ยวข้องติดตามข้อมูลอย่างใกล้ชิดและเตรียมการรับมือกับปริมาณน้ําในช่วงเดือน ก.ย. - ต.ค. ที่จะถึงนี้"
นอกจากนี้ นายกรัฐมนตรียังได้กําชับเรื่องการเตือนภัยแก่พี่น้องประชาชน และการจัดทําแผนลดความเสี่ยงหากเกิดอุทกภัยในจุดสําคัญ เช่น โรงพยาบาล สนามบิน พื้นที่เศรษฐกิจ ฯลฯ โดยจะต้องดําเนินการอย่างจริงจังและเป็นรูปธรรม ทั้งนี้ หลังจาก ที่ คสช. ใช้อํานาจตามมาตรา 44 ตั้งสํานักงานทรัพยากรน้ําแห่งชาติภายใต้การกํากับของนายกรัฐมนตรีแล้ว ในวันพรุ่งนี้ (15 ส.ค.60) หลังประชุมคณะรัฐมนตรี จะมีการเรียกประชุมอธิบดีกรมอุตุนิยมวิทยา กรมป้องกันและบรรเทาสาธารณภัย กรมทรัพยากรน้ํา กรมชลประทาน และอื่น ๆ ไปหารือถึงแนวทางบูรณาการการทํางานร่วมกันต่อไป
สําหรับการบริหารจัดการน้ําในภาคกลาง เช่น ที่เขื่อนเจ้าพระยา จ.ชัยนาท นั้น ในปีนี้ถือเป็นปีแรก ที่กรมชลประทานสามารถบริหารจัดการน้ําได้อย่างเต็มที่ โดยไม่มีข้อจํากัดใด ๆ จึงคาดว่าน่าจะรับมือกับสถานการณ์ฝนตกหนักได้เป็นอย่างดี
รัฐบาลไทย-ข่าวทำเนียบรัฐบาล-กรุงไทยประกาศลดดอกเบี้ยเงินกู้ทุกประเภทลง 0.40% ต่อปี
วันศุกร์ที่ 10 เมษายน 2563
กรุงไทยประกาศลดดอกเบี้ยเงินกู้ทุกประเภทลง 0.40% ต่อปี
ธนาคารกรุงไทยเร่งช่วยเหลือลูกค้าทุกกลุ่ม พร้อมตอบสนองมาตรการของภาครัฐ  โดยประกาศปรับลดอัตราดอกเบี้ยเงินกู้ MLR MOR และ MRR  ลงอย่างละ 0.40 % ต่อปี เริ่ม 10 เมษายน 2563
นายผยง ศรีวณิชกรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงการมีส่วนร่วมในการพยุงเศรษฐกิจ และพร้อมสนับสนุนกลไกของภาครัฐ ในภาวะวิกฤติเศรษฐกิจที่ชะลอตัวอย่างรุนแรงจากสถานการณ์การแพร่ระบาดของไวรัสโควิด-19 ดังนั้น เพื่อเป็นการช่วยแบ่งเบาภาระและลดต้นทุนทางการเงินของลูกค้าสินเชื่อทั้งภาคธุรกิจและลูกค้ารายย่อย ตลอดจนประชาชน ธนาคารจึงปรับลดอัตราดอกเบี้ยเงินกู้ทุกประเภทลงอย่างละ 0.40% ต่อปี โดย MLR เหลืออัตรา 5.375% ต่อปี MOR เหลืออัตรา 6.220 % ต่อปี และ MRR เหลืออัตรา 6.345% ต่อปี โดยมีผลตั้งแต่วันที่ 10 เมษายน 2563 เป็นต้นไป
การปรับลดอัตราดอกเบี้ยเงินกู้ในครั้งนี้ เป็นอีกหนึ่งมาตรการเพิ่มเติมจากมาตรการอื่น ๆ ที่ธนาคารได้ให้ความช่วยเหลือและลดภาระให้กับลูกค้าอย่างต่อเนื่อง เช่น การพักชําระหนี้เงินต้นและดอกเบี้ยนาน 6 เดือน การสนับสนุนสินเชื่ออัตราดอกเบี้ยต่ํา โดยธนาคารมีเป้าหมายเพื่อให้ลูกค้าของธนาคารสามารถผ่านพ้นวิกฤตนี้ไปได้ รวมทั้งช่วยลดผลกระทบที่เกิดขึ้นต่อระบบเศรษฐกิจโดยรวมของประเทศ
รัฐบาลไทย-ข่าวทำเนียบรัฐบาล-รมว.พม. เป็นประธานการประชุม “ประชารัฐร่วมใจ ต้านภัยการค้ามนุษย์” ครั้งที่ 8/2560 เพื่อระดมความคิดเห็นทุกภาคส่วนและบูรณาการขับเคลื่อนการป้องกันและปราบปรามการค้ามนุษย์
วันพฤหัสบดีที่ 6 กรกฎาคม 2560
รมว.พม. เป็นประธานการประชุม “ประชารัฐร่วมใจ ต้านภัยการค้ามนุษย์” ครั้งที่ 8/2560 เพื่อระดมความคิดเห็นทุกภาคส่วนและบูรณาการขับเคลื่อนการป้องกันและปราบปรามการค้ามนุษย์
รมว.พม. เป็นประธานการประชุม “ประชารัฐร่วมใจ ต้านภัยการค้ามนุษย์” ครั้งที่ 8/2560 เพื่อระดมความคิดเห็นทุกภาคส่วนและบูรณาการขับเคลื่อนการป้องกันและปราบปรามการค้ามนุษย์ หลังสหรัฐฯ เผยแพร่รายงานการค้ามนุษย์ TIP Report ประจําปี 2560
วันนี้ (6 ก.ค. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุม "ประชารัฐร่วมใจ ต้านภัยการค้ามนุษย์” ครั้งที่ 8/2560 เพื่อหารือแลกเปลี่ยนความคิดเห็นและให้ข้อเสนอแนะ สําหรับการบูรณาการและขับเคลื่อนการดําเนินงานร่วมกันด้านการป้องกันและปราบปรามการค้ามนุษย์ระหว่างส่วนราชการ และภาคประชาสังคม ภายหลังจากที่สหรัฐอเมริกาได้เผยแพร่รายงานการค้ามนุษย์ TIP Report ประจําปี 2560 โดยมีผู้แทนจากหน่วยงานที่เกี่ยวข้องทั้งองค์กรภาคเอกชนและ ภาครัฐ เข้าร่วมประชุม ได้แก่ กระทรวง พม. กระทรวงการต่างประเทศ กระทรวงแรงงาน กระทรวงมหาดไทย สํานักงานตํารวจแห่งชาติ มูลนิธิพัฒนาคุ้มครองเด็ก มูลนิธิศูนย์พิทักษ์สิทธิเด็ก มูลนิธิผู้หญิง และมูลนิธิกระจกเงา เป็นต้น ณ ห้องประชุมจรัสเมือง 1 โรงแรมเดอะทวิน ทาวเวอร์ กรุงเทพฯ
พลตํารวจเอก อดุลย์กล่าวว่า ตลอดระยะเวลา 3 ปีที่ผ่านมา รัฐบาลได้ขับเคลื่อนการดําเนินงานเพื่อต่อต้านการค้ามนุษย์อย่างเข้มข้นและต่อเนื่อง โดยมีผลการดําเนินงานที่สําคัญ อาทิ การออกกฎหมายแก้ไขเพิ่มเติมและ ให้สัตยาบันอนุสัญญาระหว่างประเทศ 7 ฉบับ การเพิ่มประสิทธิภาพในการดําเนินคดี การยึดทรัพย์ถึง 784 ล้านบาท และการพัฒนาการคุ้มครองช่วยเหลือผู้เสียหายจากการค้ามนุษย์ตามมาตรฐานสากล เป็นต้น สําหรับแนวทางสําคัญ ที่รัฐบาลได้มุ่งเน้นการดําเนินการอย่างต่อเนื่อง คือ การสร้างความร่วมมือกับทุกหน่วยงานที่เกี่ยวข้อง ทั้งภาครัฐ ภาคเอกชน และภาคประชาสังคม เพื่อแก้ไขปัญหาดังกล่าว ภายใต้แนวคิด "ประชารัฐ ร่วมใจ ต้านภัยการค้ามนุษย์”
พลตํารวจเอก อดุลย์กล่าวต่อไปว่า การประชุมครั้งนี้ เป็นการแลกเปลี่ยนความคิดเห็นและให้ข้อเสนอแนะสําหรับการบูรณาการและขับเคลื่อนการดําเนินงานร่วมกันระหว่างส่วนราชการและภาคประชาสังคม ภายหลังจาก สหรัฐอเมริกาได้เผยแพร่รายงานการค้ามนุษย์ TIP Report ประจําปี 2560 ซึ่งรายงานดังกล่าวได้จัดระดับประเทศไทยอยู่ใน Tier 2 watch list หรือระดับ 2 ที่ต้องจับตามอง เช่นเดียวกับปีที่ผ่านมา ทั้งนี้ กระทรวง พม. จะได้นําทุกข้อเสนอแนะไปหารือร่วมกับทุกหน่วยงานที่เกี่ยวข้อง และจัดทําเป็นแผนปฏิบัติการ ช่วง 6 เดือนหลัง ของปี 2560 ทั้งนี้ จะได้เสนอคณะกรรมการป้องกันและปราบปรามการค้ามนุษย์ที่มีพลเอก ประวิตร วงษ์สุวรรณ รองนายกรัฐมนตรี ให้ความเห็นชอบ และใช้เป็นกรอบในการติดตามผลการดําเนินงานของทุกหน่วยงานต่อไป
"อย่างไรก็ตาม ขอยืนยันว่า แผนปฏิบัติการดังกล่าว รัฐบาลยังคงให้ความสําคัญกับการดําเนินคดีกับผู้กระทําความผิด โดยเฉพาะเจ้าหน้าที่ของรัฐที่เข้าไปมีส่วนเกี่ยวข้อง และการคุ้มครองช่วยเหลือผู้เสียหายจากการค้ามนุษย์ โดยคํานึงถึงหลักสิทธิมนุษยชนและศักดิ์ศรีของความเป็นมนุษย์ ซึ่งสอดคล้องกับมาตรฐานสากล เป็นสําคัญ”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงเกษตรฯ เร่งเดินหน้ามาตรการช่วยเหลือเกษตรกรที่ได้รับผลกระทบภัยแล้ง
วันอังคารที่ 23 กรกฎาคม 2562
กระทรวงเกษตรฯ เร่งเดินหน้ามาตรการช่วยเหลือเกษตรกรที่ได้รับผลกระทบภัยแล้ง
กระทรวงเกษตรฯ เร่งเดินหน้ามาตรการช่วยเหลือเกษตรกรที่ได้รับผลกระทบภัยแล้ง พร้อมขอรับการสนับสนุนจากกองทัพเพื่อปฏิบัติการฝนหลวงทันที
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมกําหนดมาตรการช่วยเหลือเกษตรกรที่ได้รับผลกระทบและความเสียหายจากภัยแล้ง ณ กระทรวงเกษตรและสหกรณ์ ว่า จากสถานการณ์ภัยแล้งที่เกิดขึ้นในหลายพื้นที่ทั่วประเทศไทยในปัจจุบัน โดยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการด่วนให้ทุกเหล่าทัพสนับสนุนอากาศยานและกําลังพลมาช่วยกัน รวมทั้งเร่งทําฝนหลวง เพื่อเพิ่มปริมาณน้ําให้ครอบคลุมทุกพื้นที่ที่ประสบภัยแล้ง และร่วมแก้ไขปัญหาการขาดแคลนน้ํากับฝ่ายพลเรือนแบบบูรณาการ โดยมีเป้าหมายบรรเทาความเดือดร้อนจองประชาชนให้ได้มากที่สุดและรวดเร็วที่สุด
โดยแบ่งเป็นวาระเร่งด่วน คือ 1. เร่งเติมน้ําในเขื่อนและพื้นที่ที่ประสบภัยแล้งโดยปฏิบัติการฝนหลวงได้มอบหมายอธิบดีกรมฝนหลวงและการบินเกษตรเป็นแม่งานบูรณาการทุกหน่วยงานที่เกี่ยวข้อง ทั้งนี้ได้มีการขอรับการสนับสนุนอากาศยานเพิ่มจํานวน 6 ลํา จากกองทัพบก 1 ลํา สํานักงานตํารวจแห่งชาติ 1 ลํา และกองทัพอากาศ 4 ลํา ซึ่งสามารถขึ้นปฏิบัติการฝนหลวงได้ทันที
2. เตรียมการเยียวยาความเสียหายแก่เกษตรกรที่ได้รับผลกระทบ รวมพืชผลทางการเกษตรทุกประเภท โดยให้กรมส่งเสริมการเกษตรเร่งสํารวจพื้นที่ที่ได้รับความเสียหาย กรมการข้าวเตรียมเมล็ดพันธุ์ข้าว เพื่อแจกจ่ายให้กับเกษตรกรที่ได้รับผลกระทบอย่างสิ้นเชิง ซึ่งมีเมล็ดพันธุ์ข้าวจ้าวสํารองไว้แล้วจํานวน 10,000 ตัน รวมทั้งพิจารณาให้เกษตรกรปลอดการชําระหนี้กับธนาคารเพื่อการเกษตรและสหกรณ์การเกษตร (ธ.ก.ส.) เป็นระยะเวลา 3 ปี ตั้งแต่วันที่ 1 ส.ค. 61 - 31 ก.ค. 64 รวมถึงเกษตรกรที่ไม่ได้เข้าร่วมโครงการสามารถขอขยายเวลาปรับตารางชําระ พักหนี้ได้
1 รอบปีการผลิต
นอกจากนี้ ในระยะยาวได้เตรียมวางแผนในการแก้ปัญหาภัยพิบัติ โดยสั่งการให้หน่วยงานที่เกี่ยวข้อง อาทิ กรมชลประทานเตรียมปรับแผนการบริหารจัดการน้ํา เพื่อใช้ในการอุปโภค บริโภค การเกษตร และรักษาระบบนิเวศน์ทั้งระยะสั้นและระยะยาวให้เพียงพอ รวมทั้งหน่วยงานที่เกี่ยวข้องเตรียมแผนการให้ความช่วยเหลืออื่น ๆ รองรับเมื่อเกิดสถานการณ์วิกฤติด้วย.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธ.ก.ส. ประกาศรับสมัครบุคคลดำรงตำแหน่ง “ผู้จัดการ”
วันอาทิตย์ที่ 17 พฤษภาคม 2563
ธ.ก.ส. ประกาศรับสมัครบุคคลดํารงตําแหน่ง “ผู้จัดการ”
ธ.ก.ส. ประกาศรับสมัครบุคคลเพื่อคัดเลือกเข้าดํารงตําแหน่ง “ผู้จัดการ” โดยมีคุณสมบัติตามประกาศของคณะกรรมการสรรหาฯผู้สนใจสามารถติดต่อขอรับใบสมัครได้ตั้งแต่บัดนี้เป็นต้นไปและยื่นใบสมัครได้ตั้งแต่บัดนี้ถึง 12 มิถุนายน 2563
ธ.ก.ส. ประกาศรับสมัครบุคคลเพื่อคัดเลือกเข้าดํารงตําแหน่ง “ผู้จัดการ” โดยมีคุณสมบัติตามประกาศของคณะกรรมการสรรหาฯผู้สนใจสามารถติดต่อขอรับใบสมัครได้ตั้งแต่บัดนี้เป็นต้นไปและยื่นใบสมัครได้ตั้งแต่บัดนี้ถึง 12 มิถุนายน 2563 สอบถามรายละเอียดเพิ่มเติมได้ที่กลุ่มงานสรรหาและคัดเลือก ฝ่ายทรัพยากรมนุษย์ ชั้น 16 ธ.ก.ส. สํานักงานใหญ่ บางเขน กรุงเทพฯหรือโทร. 0-2558-6555 ต่อ 8330 หรือ 8335
ธนาคารเพื่อการเกษตรและสหกรณ์การเกษตร (ธ.ก.ส.) ประกาศรับสมัครบุคคลเพื่อคัดเลือกเข้าดํารงตําแหน่งผู้จัดการ ธ.ก.ส.สําหรับคุณสมบัติทั่วไปของผู้สมัคร ต้องมีสัญชาติไทยมีอายุไม่เกิน 58 ปีบริบูรณ์ ในวันยื่นใบสมัครมีสุขภาพสมบูรณ์แข็งแรง ไม่เป็นโรคติดต่อร้ายแรง คุณวุฒิการศึกษา ไม่ต่ํากว่าระดับปริญญาตรีและไม่มีลักษณะต้องห้ามตามประกาศคณะกรรมการสรรหาผู้จัดการ ธ.ก.ส. ในส่วนของคุณสมบัติเฉพาะต้องมีความรอบรู้และประสบการณ์ในการบริหารจัดการขององค์กรขนาดใหญ่ เป็นหรือเคยเป็นผู้บริหารจากส่วนราชการ รัฐวิสาหกิจ หรือหน่วยงานอื่นใดของรัฐ ต้องดํารงตําแหน่งไม่ต่ํากว่ารองผู้บริหารสูงสุดขององค์กรหรือเป็นหรือเคยเป็นผู้บริหารจากหน่วยงานภาคเอกชน ต้องดํารงตําแหน่งไม่ต่ํากว่ารองผู้บริหารสูงสุดขององค์กร ที่มีรายได้ไม่น้อยกว่า 15,000 ล้านบาทต่อปี หรือเคยบริหารกิจการที่มีสินทรัพย์ไม่น้อยกว่า 200,000 ล้านบาท
นอกจากนี้ ต้องมีความรู้ความสามารถ ด้านเศรษฐกิจ การเงิน การธนาคาร การเกษตร การสหกรณ์ กฎหมาย มีวิสัยทัศน์ทางด้านการเงินการธนาคาร เศรษฐกิจ และเศรษฐกิจชุมชน มีความรอบรู้ ความสามารถสูงในการตัดสินใจ การสั่งการ การแก้ปัญหา และการประยุกต์ใช้เทคโนโลยีสารสนเทศรวมทั้งพัฒนาและนําองค์กรไปในทิศทางและเป้าหมายตามนโยบายที่ได้รับมอบหมายจากภาครัฐมีภาวะความเป็นผู้นําสูง มีความสามารถในการบริหารจัดการที่ดี และมีคุณธรรมจริยธรรม ซื่อสัตย์ สุจริตมีความสามารถในการใช้ภาษาอังกฤษ หรือภาษาต่างประเทศอื่นๆ เพื่อการฟัง พูด อ่าน เขียน และติดต่อสื่อสารได้
สําหรับผู้ที่สนใจสามารถติดต่อขอรับแบบฟอร์มใบสมัครได้ที่กลุ่มงานสรรหาและคัดเลือก ฝ่ายทรัพยากรมนุษย์ ชั้น 16 ธ.ก.ส. สํานักงานใหญ่ บางเขน เลขที่ 2346 ถนนพหลโยธิน แขวงเสนานิคม เขตจตุจักร กรุงเทพฯ ระหว่างเวลา 8.30 - 16.30 น. ในวันและเวลาราชการตั้งแต่บัดนี้เป็นต้นไปหรือดาวน์โหลดได้ที่www.baac.or.thและยื่นใบสมัครพร้อมหลักฐานด้วยตนเองหรือมอบให้ตัวแทนที่มีหนังสือมอบอํานาจเป็นผู้จัดส่งเอกสารแทน ตามสถานที่ข้างต้นได้ตั้งแต่บัดนี้ ถึงวันที่ 12มิถุนายน 2563สอบถามรายละเอียดเพิ่มเติมได้ที่หมายเลขโทรศัพท์ 0-2558-6555 ต่อ 8330 หรือ 8335
รัฐบาลไทย-ข่าวทำเนียบรัฐบาล-รัฐบาลปรับแผนรองรับประชาชนเดินทางไปถวายสักการะพระบรมศพเบื้องหน้าพระบรมโกศ ตั้งแต่ 29 ต.ค.ทุกสถานการณ์ พร้อมขอความร่วมมือปฏิบัติตามคำแนะนำของเจ้าหน้าที่ เพื่อความเป็นระเบียบเรียบร้อ
วันอังคารที่ 1 พฤศจิกายน 2559
รัฐบาลปรับแผนรองรับประชาชนเดินทางไปถวายสักการะพระบรมศพเบื้องหน้าพระบรมโกศ ตั้งแต่ 29 ต.ค.ทุกสถานการณ์ พร้อมขอความร่วมมือปฏิบัติตามคําแนะนําของเจ้าหน้าที่ เพื่อความเป็นระเบียบเรียบร้อ
รัฐบาลปรับแผนรองรับประชาชนเดินทางไปถวายสักการะพระบรมศพเบื้องหน้าพระบรมโกศ ตั้งแต่ 29 ต.ค.ทุกสถานการณ์ พร้อมขอความร่วมมือปฏิบัติตามคําแนะนําของเจ้าหน้าที่ เพื่อความเป็นระเบียบเรียบร้อย
วันนี้ (29 ต.ค. 59) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลได้กําหนดแนวทางรองรับประชาชนที่จะเดินทางไปถวายสักการะพระบรมศพเบื้องหน้าพระบรมโกศพระบาทสมเด็จพระปรมินทรมหาภูมิพลอดุลยเดช ตั้งแต่วันที่ 29 ต.ค.เป็นต้นไป โดยเน้นย้ําให้ทุกหน่วยงานดูแลประชาชนอย่างเต็มที่และพร้อมปรับแผนได้ทุกสถานการณ์ โดยเฉพาะในช่วง 2-3 วันแรก ที่คาดว่าจะมีประชาชนเดินทางไปเป็นจํานวนมาก “แผนหลักจะมีการแจกบัตรคิวแก่ประชาชนวันละ 10,000 ใบ ณ จุดรับบัตรบริเวณสนามหลวงด้านฝั่งศาลฎีกา โดยสีของบัตรจะเป็นสีตามวัน เพื่อความเรียบร้อยและป้องกันการปลอมแปลง แต่ขณะนี้มีประชาชนจํานวนมากเดินทางไปยังพระบรมมหาราชวัง จึงทําให้เจ้าหน้าที่ต้องปรับแผนอํานวยความสะดวกประชาชนตามสถานการณ์ โดยอยากฝากไปถึงผู้ที่ยังไม่ได้เดินทางว่า ขอให้ประชาชนวางแผนการเดินทางไปในวันอื่น ๆ บ้าง ไม่จําเป็นต้องเร่งรีบเดินทางไปในช่วงแรก ให้ทยอยกันไป เพราะยังเปิดให้เข้าถวายสักการะอีกเป็นเวลานาน" พลโท สรรเสริญ กล่าวต่อว่า รัฐบาลขอความร่วมมือผู้ที่จะเดินทางไปหรือไปถึงแล้ว ให้ปฏิบัติตามคําแนะนําของเจ้าหน้าที่อย่างเคร่งครัด เช่น ไม่นํารถส่วนบุคคลเข้าไปในพื้นที่โดยรอบพระบรมมหาราชวัง ต้องแต่งกายสุภาพ สํารวมกิริยาวาจาให้เหมาะสม ส่วนการดูแลพี่น้องประชาชนนั้นจะยังคงเข้มข้นเช่นเดิม ทั้งเรื่องของอาหาร น้ําดื่ม สุขา การบริการทางการแพทย์ ซึ่งจะมีทีมอาสากู้ชีพเดินเท้าและโรงพยาบาลสนาม การป้องกันเด็กพลัดหลง และการจราจร “สําหรับผู้ที่ใช้รถส่วนบุคคล ขอความร่วมมือให้จอดรถในพื้นที่ 10 จุด คือ เมืองทองธานี เซ็นทรัลพระราม 2 เซ็นทรัลศาลายา เซ็นทรัลเวสต์เกต ลานพุทธมณฑลสาย 4 เมกะบางนา สโมสรตํารวจ แอร์พอร์ตลิงค์มักกะสัน ฟิวเจอร์พาร์ครังสิต สนามม้านางเลิ้ง และเดินทางต่อด้วยรถ Shuttle bus ของ ขสมก รถไฟฟ้า หรือเรือ เป็นต้น” ทั้งนี้ รถ Shuttle bus ของ ขสมก จะให้บริการรับส่งทั้งจากจุดจอดรถยนต์ทั้ง 10 จุดดังกล่าว รวมถึงท่าอากาศสุวรรณภูมิ ท่าอากาศยานดอนเมือง สถานีขนส่งหมอชิต สถานีขนส่งเอกมัย สถานีขนส่งสายใต้ใหม่สถานีรถไฟฟ้า MRT บางซื่อ สถานีรถไฟฟ้าบีทีเอสอนุสาวรีย์ชัยฯ สถานีรถไฟหัวลําโพง สถานีรถไฟวงเวียนใหญ่ ส่วนจุดจอดรับส่งของรถโดยสาร ขสมก และอื่น ๆ ที่ใกล้สนามหลวงจะมี 4 จุดหลัก คือ หน้ากองสลาก (เดิม) หน้า รร.รัตนโกสินทร์ หน้าหน่วยบัญชาการรักษาดินแดน และบริเวณใต้สะพานสมเด็จพระปิ่นเกล้า ผู้ที่จะใช้บริการเรือด่วนเจ้าพระยา สามารถใช้เส้นทางท่าสาทร-ท่าช้าง ส่วนเรือโดยสารขนาด 200-400 คน ใช้บริการจากท่าสาทร – ท่าปิ่นเกล้า และท่าเขียวไข่กา-ท่าปิ่นเกล้า และเรือข้ามฟาก มีบริการจากท่าพระจันทร์ใต้ (มหาราชเหนือ)-ท่าพรานนก และท่าพระจันทร์ใต้ (มหาราชเหนือ)-ท่าวัดระฆัง โดยหากประชาชนมีข้อสงสัยเรื่องการเดินทางสามารถสอบถามได้ที่ ศูนย์ปลอดภัยคมนาคม โทร 1356 ตลอด 24 ชม.